Godskuuch

A Godskuuch ( Gutskuuch,  Gotskuuch) as en kuuch uun a Wiidinghiird tesken Klangsbel an Ämesbel tu a waast, an Humptoorp an Klasbel tu a uast, an a Wiidau tu a nuurd. Hi as mä muar üs 10 kwadrootkilomeetern a gratst kuuch uun Nuurdfresklun.

A Godskuuch as 1566 iindiket wurden, an amfaadet doomools enkelt letj halgen üs Hatesbelhalag, Kophalag an Leenshalag. Det wonen lun lai son 2,60 meeter oner a siapeegel, an küd knaap nadagt wurd. Tuiarst hää di baumääster Claus Jansen Rollwagen uun't 17. Juarhunert en weederliasang efter süüd iinracht (üüb det koord: blä, Rollwagentooch). Man iarst uun a 1930er juaren as di kuuch gratendials drüglaanj wurden, so dat hi för a büürerei tu brüken wiar. Daalang woort hi uun a maden weder apstaud, an diar as en natüürskül regiuun bi apwoksen, huar sogoor gusiarner bräät.

 Luke uk diar 

 GuLV Gotteskoog
 Gotteskoogroute
 Wandern am Gotteskoogsee

Kategorie:Wiringhiird
Kategorie:Kuuch uun Nuurdfresklun